Z:gnu-www-ja-edu-system-india--9a2f5b-Kerala has also always shown i/hr

Kerala je također uvijek iskazivala zanimanje za iskušavanje načina na koji bi se mogao poboljšati školski obrazovni sustav. Svaki put kad je NCERT izašao s novim idejama, Kerala je bila ta koja ih je prva iskušala. Država je sa zadovoljstvom eksperimentirala s distriktnim osnovnoškolskim programom (engl. District Primary Education Programme, DPEP), premda je bilo protivljenja s različitih strana, i odvela ga čak i dalje od osnovnoškolskih razreda. Ta država bila je prva u zemlji koja je odmaknula od tradicionalnog biheviorističkog načina podučavanja prema društveno konstruktivističkoj paradigmi. To je spomenuto u nacionalnom okviru kurikuluma NCERT-a 2000. godine, a Kerala ga je počela iskušavati sljedeće godine. Služba u učionici i metodologija ocjenjivanja izmijenjene su. Umjesto izravnih pitanja na koja se moglo odgovarati samo kroz učenje lekcija napamet, uključena su neizravna i otvorena pitanja gdje su učenici trebali razmisliti prije odgovora, a odgovori su mogli biti subjektivni do određene granice. To je značilo da su učenici morali sistematizirati ono što su naučili te su morali biti u stanju koristiti svoje znanje u specifičnim situacijama kako bi mogli odgovoriti na pitanja. Istovremeno, nova je metoda uklonila velik pritisak i djeca su počela ispite doživljavati zanimljivima i ugodnima, umjesto stresnima. Zajedno s tim uveden je i sustav sveobuhvatne i stalne procjene (engl. Comprehensive and Continuous Evaluation, CCE), koji je uzeo u obzir sveukupnu osobnost učenika i smanjio ovisnost o jednom jedinom završnom ispitu koji bi odlučivao o njihovom prelasku u sljedeći razred. Sada je i CBSE uveo CCE, ali na fleksibilniji način.